તોલમાપ વિભાગના અધિકારીઓના જણાવ્યાં મુજબ જયારે મેનુંમાં કેટલા ગ્રામ કે કેટલા મીલી લીટર વસ્તુ અપાશે તે દર્શાવેલું હોય ત્યારે જ જો તેનાથી ઓછું આપવામાં આવે તો તેની ચકાસણી કરી શકાય અને તેના પર કાર્યવાહી કરી શકાય. ગ્રાહકને પણ ખબર પડે કે તે કેટલા ગ્રામ વસ્તુ મેળવવા માટે કેટલાં રૃપિયા ખર્ચી રહ્યાં છે. લંચ અને ડિનરની વસ્તુ ઉપરાંત ચા-કોફી આખી અને અડધી એ રીતે વેચાય છે, પરંતુ આખી ચા અને અડધી ચામાં ૧૦૦ મીલી કે ૧૫૦ મીલી ગ્રાહકને કેટલી મળશે ત મેનુંમાં લખવું અથવા તે અંગેનું બોર્ડ મારવું ફરજીયાત છે. એ જ રીતે છાશ કેેે લસ્સી ગ્સાલના ભાવે વેચાય છે. પરંતુ દરેક રેસ્ટોરન્ટમાં ગ્લાસનું માપ અલગ અલગ હોય છે. આથી છાસ,લસ્સી, જયુસ, સુપ, કોકટેલ વગેરેના ભાવની સામે કેટલાં મીલી લીટર એ લખવું ફરજીયાત છે. આ મુદ્દે ન્યુ લકી રેસ્ટોરન્ટ અને ન્યુ જનતા આઈસક્રીમ સામે કાર્યવાહી હાથ ધરાઈ છે જેમાં પ્રથમ વાર ગુના બદલ પાંચ હજારનો દંડ છે અને ત્રણ વર્ષમાં બીજી વાર ગુનો કરતાં પકડાય તો કોર્ટમાં કેસ કરવામાં આવે છે જેમાં દંડ ઉપરાંત એક વર્ષની જેલની સજાની પણ જોગવાઈ છે. રાયપુર ભજીયા હાઉસમાં મેન્યુઅલી કાટાથી જોખીને ભજીયા વેચાઈ છે. આ મેન્યુઅલી કાટાના વજનીયા લીગલ મેટ્રોલોજી એકટ ૨૦૦૯ની કલમ ૨૪ મુજબ દર બે વર્ષે સર્ટીફાઈ કરાવવા ફરજીયાત છે તે સર્ટીફાઈ ના કરાવ્યાં હોવાથી જપ્ત કરવામાં આવ્યા છે અને આ સર્ટીફિકેટ દુકાનમાં ડિસ્પલે કરવાનું હોય છે તે ડિસ્પલે પણ કરવામાં નથી આવ્યું તેથી વજનીયા જપ્ત કરવામાં આવ્યા છે. આ બન્ને ગુના હેઠળ સાત હજારના દંડની જોગવાઈ છે.